NAROČNIK:

Naziv in sedež: ............................................

ID št. za DDV: ............................................

Matična številka: ............................................

E-pošta: ............................................

Skrbnik pogodbe: ............................................

Podpisnik: ............................................

in:

IZVAJALEC: ............................................

Naziv in sedež: ............................................

ID št. za DDV: ............................................

Matična številka: ............................................

Poslovni račun: ............................................

E-pošta: ............................................

Skrbnik pogodbe: ............................................

Podpisnik: ............................................

skleneta naslednjo

**GRADBENO POGODBO**

|  |  |
| --- | --- |
| Številka/oznaka pogodbe: | ............................................ |
| Predmet pogodbe (projekt): | **Izgradnja nadstrešnic za razgradnjo odpadne bele tehnike in začasno skladiščenje ločenih frakcij v CERO Špaja dolina** |
| Pravna podlaga pogodbe: | Odprti postopek v skladu s 40. členom ZJN-3. |

1. člen

Naročnik in izvajalec ugotavljata, da je bil na podlagi:

* javnega naročila, objavljenega na Portalu javnih naročil številka JN004055/2020 z dne \_\_\_\_\_\_\_\_\_\_\_\_ z naslovom »*Izgradnja nadstrešnic za razgradnjo odpadne bele tehnike in začasno skladiščenje ločenih frakcij v CERO Špaja dolina*« in
* naročnikove odločitve o oddaji javnega naročila številka \_\_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_ izbran izvajalec v okviru omenjenega javnega naročila, zaradi česar se sklepa predmetna pogodba.

Sestavni del te pogodbe so dokumentacija v zvezi z oddajo javnega naročila in ponudbena dokumentacija izvajalca.

1. člen

Predmet pogodbe je izvedba del oz. izgradnja v skladu z zahtevami naročnika ter ponudbe izvajalca št. \_\_\_\_\_\_\_\_\_, ki je podrobneje opredeljen v dokumentaciji, ki je podlaga za sklenitev pogodbe.

Izvajalec je svojo ponudbo naročniku oddal na podlagi naslednje razpoložljive dokumentacije, ki jo je v fazi povabila k oddaji ponudbe priskrbel naročnik:

* projekt za izvedbo gradnje (PZI) za objekt Nadstrešnica »M« za razgradnjo bele tehnike in začasno skladiščenje ločenih frakcij v CERO Špaja dolina;
* popis del;
* gradbeno dovoljenje.

1. člen

Izvajalec se zavezuje, da bo pogodbena dela izvedel kakovostno, strokovno in s skrbnostjo dobrega strokovnjaka, ter po zaključku del predal vso potrebno dokumentacijo o izvedenih delih, po pogojih iz dokumentacije v zvezi z javnim naročilom ter pogojih te pogodbe.

1. člen

Cena je dogovorjena s klavzulo »dejanske količine in fiksne enotne cene«, ocenjena vrednost pogodbe pa znaša:

- znesek v EUR brez DDV: \_\_\_\_\_\_\_\_\_\_\_\_\_\_\_\_\_\_\_

- DDV 22%: \_\_\_\_\_\_\_\_\_\_\_\_\_\_\_\_\_\_\_

- znesek v EUR z DDV: \_\_\_\_\_\_\_\_\_\_\_\_\_\_\_\_\_\_\_

Pogodbena cena za dela po SKD/F Gradbeništvo ne vključuje davka na dodano vrednost v skladu s 76.a členom ZDDV-1. DDV v tem primeru plača naročnik.

V enotnih cenah posameznih postavk je upoštevana tudi vrednost vseh pripravljalnih, pomožnih in zaključnih del, stroškov za izdelavo potrebne dokumentacije, transportnih stroškov, stroškov meritev, preiskav in testov, zavarovanj, stroški ureditve gradbišča ter ostalih potrebnih ukrepov varnosti pri delu, sodelovanja na tehničnem pregledu in drugih stroškov v zvezi s predmetom te pogodbe.

1. člen

Dodatna dela so tista dela, ki niso bila dogovorjena s pogodbo, naročnik pa zahteva, da se izvedejo ter dela, ki niso bila zajeta zaradi spremembe projektne dokumentacije, napake ali pomanjkljivosti v popisu del ali zaradi druge napake oz. pomanjkljivosti v projektni dokumentaciji, ne glede na to ali so nujna za dokončanje projekta gradnje ali ne. Cene se v tem primeru oblikujejo na osnovi kalkulativnih osnov iz ponudbe izvajalca. Če le-teh ni, bosta ceno za ta dela izvajalec in naročnik določila na osnovi naknadno dogovorjenih osnov.

1. člen

V primernem roku po prejemu naročila za dodatna dela (iz 5. člena te pogodbe) je izvajalec dolžan naročniku poslati ponudbo za izvedbo dodatnih del s ceno, rokom izvedbe ter rokom veljavnosti ponudbe. Najkasneje v roku 30 dni pogodbeni stranki skleneta aneks, v katerem uredita ceno za dodatna dela, rok izvedbe dodatnih del in morebitno podaljšanje pogodbenega roka. V primeru, ko aneks med pogodbenima strankama ni sklenjen, se šteje, da je naročnik glede cene in roka za dodatna dela pristal na ponudbo izvajalca z vpisom v gradbeni dnevnik in potrditvijo vpisa iz strani nadzornika, ponujeni rok izvedbe mora biti primeren vrsti in količini dodatno naročenih del.

V primeru, da pogodbeni stranki ne skleneta aneksa k pogodbi kljub temu, da je naročnik izvajalcu izročil spremenjeno oz. popravljeno projektno dokumentacijo ali dal naročilo, se šteje, da so dodatna dela naročena, ko je naročnik izvajalcu izročil spremenjeno oz. popravljeno projektno dokumentacijo ali naročilo.

V primeru nujnih nepredvidenih del je izvajalec dolžan pristopiti k izvedbi takoj, naročnika pa o razlogih in delih nemudoma obvestiti in mu poslati ponudbo za takšna dela s ceno in rokom za izvedbo del takoj, ko je to mogoče. V primeru, ko aneks med pogodbenima strankama ni sklenjen, se šteje, da je naročnik glede cene in roka za takšna dela pristal na ponudbo izvajalca, v kolikor cena bistveno ne odstopa od cen na trgu.

1. člen

Izvajalec bo izvedena dela obračunaval z mesečnimi situacijami do petega (5.) dne v mesecu, in sicer na podlagi popisa dejansko izvedenih del ter dobavljene in zmontirane opreme na objektu v prejšnjem mesecu.

Izvajalec mora obračunsko situacijo poslati nadzorniku in naročniku po elektronski pošti ali na drug način, ki je dogovorjen med strankami.

Izvedena dela morajo biti potrjena s strani nadzornika, ki ga določi naročnik, z vpisom v gradbeno knjigo. Nadzornik je dolžan potrditi situacijo oziroma podati pripombe na situacijo v roku petih (5) delovnih dni od njenega prejema. V kolikor v tem roku ni pripomb s strani nadzornika, se situacija šteje za potrjeno, naročnik pa jo je dolžan plačati v skladu z določbo naslednjega člena te pogodbe. Nadzornik ne sme podati pripomb na situacijo, če so dela opravljena in jih je potrdil z vpisom v gradbeno knjigo.

V primeru, da se nadzornik v postavljenem roku iz prejšnjega odstavka tega člena z izstavljeno situacijo ne bo strinjal, mora izvajalcu in naročniku natančno sporočiti, katere postavke ali deli postavk so sporni, katera višina situacije je sporna ter razloge zaradi katerih je del situacije sporen.

Situacija se v delu, v katerem ni obrazloženo zavrnjena, šteje za potrjeno.

Naročnik mora plačati nesporni znesek situacije, sicer z dnem zapadlosti situacije preide v dolžniško zamudo in ima izvajalec pravico zaračunati naročniku zamudne obresti v skladu z veljavnimi predpisi.

Na računu se mora izvajalec sklicevati na številko pogodbe in navesti da je gradbena situacija sestavni del računa. Prikazan mora biti zadržani znesek in znesek za plačilo.

1. člen

Končno situacijo izvajalec izstavi po izdelavi končnega obračuna.

Do izplačila po končni situaciji ne more priti, preden izvajalec naročniku ne preda finančnega zavarovanja za odpravo napak v jamčevalnem roku, v skladu z določili iz te pogodbe.

Naročnik mora situacijo, ki ni bila zavrnjena v roku, plačati v roku tridesetih dni od njenega prejema oziroma od potrditve situacije. Potrditev situacije mora naročnik izvesti najkasneje v roku 5 dni od prejema situacije.

1. člen

Izvajalec izjavlja, da je seznanjen s pogoji in lokacijo izvajanja del, na katere je bil pisno opozorjen pred oddajo ponudbe in da so ti pogoji upoštevani pri določitvi rokov za izvajanje del po tej pogodbi.

Izvajalec se zavezuje, da bo:

* vodil gradbeni dnevnik;
* vodil knjigo obračunskih izmer;
* prevzeta dela izvedel strokovno pravilno, vestno in kvalitetno, v skladu z veljavnimi standardi in zakoni, tehničnimi predpisi;
* izvajal dela po tej pogodbi v skladu s pravnomočnim gradbenim dovoljenjem, kadar je le-to obvezno v skladu z veljavno zakonodajo, navodili naročnika, in v skladno z dogovorjenim in s strani naročnika potrjenim terminskim planom;
* zagotovil, da bo gradbišče urejeno v skladu z varnostnim načrtom gradbišča;
* upošteval določila in zahteve, ki bodo podane v varnostnem načrtu;
* v imenu naročnika prijavil začetek gradbenih del ustreznim organom in organizacijam, v kolikor je prijava potrebna glede na veljavno zakonodajo;
* označil gradbišče skladno s predpisi in navodili naročnika;
* takoj, najkasneje pa v dvajsetih (20) dneh, pisno opozoril naročnika na okoliščine, ki bi lahko otežile ali onemogočile kvalitetno in pravilno izvedbo del;
* naročniku omogočal ustrezen nadzor;
* uredil vse potrebno za dovoz in odvoz materiala, opreme in odpadnega materiala na/z gradbišča/trase oziroma objekta ter upošteval predpise glede obremenitve cest in poti in predpise v zvezi z ravnanjem z odpadki;
* na svoje stroške poskrbel za objekte za svoje kadre in osebje na objektu ter prostor za skupne sestanke v dogovoru z naročnikom in drugimi izvajalci;
* zagotovil obvezno prisotnost odgovornega vodje del na gradbišču v času izvedbe del, skladno z dogovorom z naročnikom, na vseh operativnih sestankih, inšpekcijskih pregledih in tehničnih pregledih, kar je vključeno v pogodbeno ceno;
* strokovno odpravil vse napake v zvezi s pogodbeno dogovorjenimi deli.

1. člen

Ta pogodba začne veljati, ko so izpolnjeni vsi odložni pogoji, ki so navedeni v tej pogodbi ter ko jo podpišeta obe pogodbeni stranki.

Terminski plan:

* pričetek del v roku \_\_\_\_\_\_\_ dni od pričetka veljavnosti te pogodbe in pridobitve vse potrebne dokumentacije za izvedbo projekta,
* rok za zaključek del je \_\_\_\_\_\_ dni od uvedbe v delo, če ni med strankama pisno dogovorjen drugačen rok zaradi objektivnih okoliščin, ki jih stranki nista mogli predvideti, oz. se zaradi zapiranja finančne konstrukcije gradnja deli v dva ali več sklopov.

1. člen

Izvajalec je z izvajanjem del po tej pogodbi dolžan pričeti takoj po uvedbi v delo oziroma najkasneje v osmih delavnih dneh.

Če izvajalec ne začne z deli skladno s prvim odstavkom tega člena, lahko naročnik razdre pogodbo in zahteva od izvajalca povračilo škode.

1. člen

Izvajalec ima pravico do podaljšanja roka za zaključek del v naslednjih primerih:

* zamude pri uvedbi v delo;
* dogodki, ki so posledica višje sile;
* prekinitev izvajanja del na zahtevo naročnika;
* prekinitev izvajanja po volji izvajalca iz razlogov na strani naročnika;
* vremenskih razmer, ki bi onemogočala izvajanje zunanjih del več kot pet (5) zaporednih dni oziroma skupaj več kot deset (10) delovnih dni;
* če naročnik ne izpolnjuje dogovorjenih pogojev za izvedbo del iz te pogodbe;
* če naročnik naroči dodatna dela ali občutne spremembe izvedbe - za toliko časa, kot je potrebno, da se ta dela izvedejo.
* če je prišlo do nepričakovanih fizičnih razmer na gradbišču, med katere sodijo fizični pogoji, nepričakovani podpovršinski in hidrološki pogoji ter fizične ovire, na katere naleti izvajalec med izvedbo del;
* iz drugih razlogov, ki pomenijo podaljšanje roka izvedbe in niso v sferi izvajalca.

Spremembo pogodbenega roka pogodbeni stranki uredita z aneksom k tej pogodbi oziroma z vpisom nadomestnega roka v gradbeni dnevnik in potrditvijo nadomestnega roka s strani nadzornika.

Izvajalec je oproščen odgovornosti za zamudo pogodbenega roka, četudi iz razlogov na strani naročnika aneks k pogodbi za podaljšanje ni bil sklenjen, če obstajajo razlogi za podaljšanje pogodbenega roka iz prvega odstavka tega člena in če je izvajalec o razlogih za podaljšanje pravočasno obvestil naročnika.

1. člen

Pogodbena kazen za zamudo

Kadar se izvajalec po svoji krivdi pri izvedbi del ne drži s to pogodbo dogovorjenega in morebitno sporazumno podaljšanega roka za zaključek del, ki je opredeljen v 10. členu te pogodbe, sme naročnik za vsak dan zamude roka za zaključek del zahtevati plačilo pogodbene kazni v višini \_\_\_\_\_\_\_\_\_\_\_\_\_\_ EUR ali \_\_\_\_ % ocenjene vrednosti pogodbe ali \_\_\_\_ ‰ ocenjene vrednosti pogodbe, vendar največ do \_\_\_\_\_\_\_\_\_\_\_\_\_ EUR ali \_\_\_\_% ocenjene vrednosti pogodbe.

Pogodbena kazen se obračunava (teče) do dneva primopredaje objekta ali njegovega dela.

1. člen

Načelo popolne odškodnine

Če škoda, ki jo je utrpel naročnik zaradi zamude z izpolnitvijo pogodbenih obveznosti na strani izvajalca, presega znesek pogodbene kazni, lahko zahteva naročnik poleg pogodbene kazni tudi razliko med nastalo škodo in pogodbeno kaznijo.

1. člen

Prevzem del (primopredaja)

Izvajalec je dolžan datum zaključka del vpisati v gradbeni dnevnik in naročnika takoj pisno pozvati na prevzem del. Dela se štejejo za zaključena (dokončana), ko je zgrajeni objekt pripravljen za tehnični pregled.

Naročnik se zavezuje opraviti primopredajo s pregledom izvedenih del najkasneje v roku desetih (10) dni po prejemu izvajalčevega obvestila o zaključku del ter poziva na prevzem del oziroma v najkrajšem možnem roku, ko je to mogoče.

V primeru, da izvajalec neupravičeno zavlačuje s pozivom naročniku na prevzem del, lahko naročnik sam razpiše datum primopredaje, na katero povabi tudi izvajalca.

O primopredaji izvedenih del sestavijo pooblaščeni predstavniki pogodbenih strank primopredajni zapisnik, v katerem natančno ugotovijo predvsem:

* ali izvedena dela ustrezajo določilom te pogodbe, veljavnim zakonskim predpisom, projetu in pravilom stroke;
* datume začetka in zaključka del in datum prevzema del;
* kakovost izvedenih del in morebitne pripombe naročnika v zvezi z njo;
* opredelitev del, ki jih je izvajalec dolžan ponovno izvesti, dokončati ali popraviti ter rok za to;
* opredelitev vseh morebitnih očitnih napak, ki se jih ugotovi pri vidnem pregledu del ter rok za njihovo odpravo;
* morebitna odprta, med predstavniki pogodbenih strank, sporna vprašanja tehnične narave;
* ali se šteje, da so bila izvedena dela prevzeta ali ne
* ali naročnik uveljavlja pogodbeno kazen.

Ob primopredaji je dolžan izvajalec predati naročniku tudi vso potrebno dokumentacijo, ki se nanaša na izvedena dela in vso vgrajeno opremo kot na primer:

* certifikate, izjave o skladnosti s standardi, ustrezne tehnične, projektne in ostale dokumente,
* garancijske liste za brezhibno delovanje predmeta pogodbe,
* navodila za uporabo, obratovanje in vzdrževanje v slovenskem jeziku, ter druge listine, določene s pogodbo.

V primeru, da katerakoli stranka neupravičeno odkloni udeležbo pri primopredaji del ali podpis primopredajnega zapisnika ali se ne odzove na poziv nasprotne stranke, lahko primopredajo izvedenih del opravi samo druga pogodbena stranka, ki tudi sama pripravi in podpiše primopredajni zapisnik. V takšnem primeru pogodbena stranka, ki je opravila enostransko primopredajo, ne sme trpeti nikakršnih negativnih posledic zaradi nesodelovanja druge pogodbene stranke.

Po uspešno opravljeni primopredaji in izročitvi finančnega zavarovanja za odpravo napak v jamčevalnem roku so izpolnjeni pogoji za izdelavo končnega obračuna.

1. člen

Pogodbeni stranki sta sporazumni, da takoj po primopredaji del in predložitvi finančnega zavarovanja za odpravo napak v jamčevalnem roku začneta z izdelavo končnega obračuna, ki ga izdelata v najkrajšem možnem roku, najkasneje pa v tridesetih (30) dneh po primopredaji del. Primopredaja objektov se izvede po uspešno opravljenem tehničnem pregledu.

S končnim obračunom se uredijo odprta razmerja med pogodbenima strankama in določi izvršitev njihovih medsebojnih pravic in obveznosti iz pogodbe. Končni obračun ima naravo zunaj sodne poravnave med strankama.

S končnim obračunom se zajamejo vsa dela, izvedena po pogodbi, ki jih je izvajalec dolžan ali pooblaščen izvesti, ne glede na to, ali so dela zajeta z začasnimi mesečnimi situacijami ali ne. S končnim obračunom se lahko spremeni dejansko stanje, ugotovljeno z začasnimi mesečnimi situacijami.

Če katerakoli od pogodbenih strank brez utemeljenega razloga ne sodeluje pri izdelavi končnega obračuna, ga sme v njeni odsotnosti izdelati druga pogodbena stranka ter ga nato nemudoma s priporočeno pošto poslati drugi pogodbeni stranki.

Podpisana gradbena knjiga vseh opravljenih del je pogoj za izstavitev končne situacije.

1. člen

Za dobavljeno in/ali vgrajeno tehnično blago velja garancija za brezhibno delovanje v roku 5 let. Izvajalec lahko da lastno garancijo za brezhibno delovanje ali garancijo dobavitelja/proizvajalca z enakimi pogoji.

1. člen

Izvajalec je dolžan imeti v času trajanja te pogodbe (in najmanj do predaje objekta naročniku) v skladu z zakonom, ki ureja graditev objektov, zavarovano svojo odgovornost za škodo v zvezi z opravljanjem izvajalčeve dejavnosti (vključno z delodajalčevo odgovornostjo).

1. člen

Izvajalec mora najkasneje v osmih (8) dneh od prejema izvoda podpisane pogodbe s strani naročnika, naročniku izročiti finančno zavarovanje kot garancijo za dobro izvedbo pogodbenih obveznosti, in sicer bianco menico skupaj z menično izjavo v vsebini, ki je skladna z vzorcem naročnika, ki vsebuje pooblastilo za njeno izpolnitev in unovčitev brez protesta in s klavzulo »ne po odredbi«

Finančno zavarovanje za dobro izvedbo pogodbenih obveznosti lahko naročnik unovči

pod naslednjimi pogoji:

- če bo izvajalec kršil pogodbene obveznosti;

- če bo naročnik razdrl pogodbo zaradi kršitev ali zamude na strani izvajalca;

- če izvajalec pravočasno ne predloži finančnega zavarovanja za odpravo napak

v garancijskem roku;

- če se na zahtevo naročnika, v primernem roku, ki ga določi naročnik v primopredajnem zapisniku, ugotovljene pomanjkljivosti in/ali napake ne odpravijo.

Višina finančnega zavarovanja za dobro izvedbo pogodbenih obveznosti: 10 % ocenjene vrednosti pogodbe z DDV, kar znaša \_\_\_\_\_\_\_\_\_\_\_\_\_\_ EUR. Trajanje finančnega zavarovanja za dobro izvedbo pogodbenih obveznosti: 30 dni dlje od roka za zaključek del iz te pogodbe. V kolikor pride do podaljšanja pogodbenega roka, mora izvajalec za ustrezno obdobje podaljšati finančno zavarovanje.

1. člen

Izvajalec mora najkasneje v osmih (8) dneh od prejema podpisanega primopredajnega zapisnika, naročniku izročiti finančno zavarovanje za odpravo napak v garancijskem roku, in sicer bianco menico skupaj z menično izjavo v vsebini, ki je skladna z vzorcem naročnika, ki vsebuje pooblastilo za njeno izpolnitev in unovčitev brez protesta.

Vrednost finančnega zavarovanja za odpravo napak v jamčevalnem roku: 5% ocenjene vrednosti pogodbe z DDV, kar znaša \_\_\_\_\_\_\_\_\_\_\_\_ EUR.

Trajanje finančnega zavarovanja: 5 let od prevzema del oziroma primopredaje.

1. člen

Pod višjo silo se razumejo vsi nepredvideni in nepričakovani dogodki, ki nastopijo neodvisno od volje strank in ki jih stranki nista mogli predvideti ob sklepanju pogodbe ter kakorkoli vplivajo na izvedbo pogodbenih obveznosti.

Nobena od strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

1. člen

Odgovorni vodja del na strani izvajalca je ............................................, e-mail: .............................

Pooblaščeni predstavnik izvajalca je ............................................, e-mail: .............................

Pooblaščeni predstavnik naročnika je ..........................., e-mail: ...............

Odgovorni nadzornik na strani naročnika, s pristojnostmi po zakonu, ki ureja graditev objektov, je ..........................................., e-mail: .............................

Pogodbeni stranki sta dolžni obvestiti nasprotno stranko o zamenjavi predstavnikov v roku treh (3) delovnih dni po zamenjavi.

1. člen

Katerakoli od pogodbenih strank lahko zaradi hujših kršitev pogodbenih obveznosti s strani druge pogodbene stranke, če kršitve ne prenehajo po pisnem opominu, v katerem je naveden primeren rok za odpravo kršitev, odstopi od te pogodbe. V primeru odstopa sta pogodbeni stranki dolžni poravnati medsebojne obveznosti iz te pogodbe in nastalo škodo.

1. člen

Pogodba je sklenjena z dnem podpisa zadnje od pogodbenih strank in velja za čas veljavnosti, kot je opredeljeno v pogodbi.

Pogodba je sklenjena pod odložnim pogojem pridobitve garancije za dobro izvedbo pogodbenih obveznosti.

1. člen

Nična je pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

- pridobitev posla ali

- za sklenitev posla pod ugodnejšimi pogoji ali

- za opustitev dolžnega nadzora nad izvajanjem pogodbenih obveznosti ali

- za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku.

1. člen

Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki, razen če ni v tej pogodbi določeno drugače. Če katerakoli od določb te pogodbe je ali postane neveljavna, to ne vpliva na ostale določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.

1. člen

Pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca.

1. člen

Pogodbeni stranki se dogovorita, da bosta poskušali vse spore iz te pogodbe rešiti sporazumno. V kolikor sporazum med strankama ne bi bil mogoč, se dogovorita, da bo o sporih iz pogodbe odločalo stvarno pristojno sodišče po sedežu naročnika, po slovenskem pravu.

1. člen

Pogodba je sestavljena v štirih (4) izvodih, od katerih prejme vsaka stranka po dva (2) izvoda.

|  |  |
| --- | --- |
| Naročnik: | Izvajalec |
| Kraj in datum: | Kraj in datum: |
| Podpisnik: | Podpisnik: |